10. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 14205/2901 της 21 Ιουλ./5 Αυγ.  1978  (ΦΕΚ Β΄ 654) Περί του τρόπου υπολογισμού παραγομένου αμυλοσιροπίου. Έχοντες υπόψη: 1.Το άρθρ. 3 του Α.Ν. 1901/39 «περί επιβολής φόρου καταναλώσεως επί του αμυλοσιροπίου», όπως τούτο αντικατεστάθηκε από το άρθρ. 1 του Νόμ. 3668/1957 «περί τροποποιήσεως των ισχυουσών διατάξεων περί επιβολής φόρου καταναλώσεως επί του αμυλοσιροπίου». 2.Την κοινή απόφαση Δ3676/932/26.5.78 των Πρωθυπουργού και Υπουργού των Οικονομικών περί μεταβιβάσεως αρμοδιοτήτων εις τους Υφυπουργούς των Οικονομικών. 3.Την από 21.6.1976 αίτηση της Α.Ε. ΒΙΑΜΥ Λ, «περί εξευρέσεως τρόπου ελέγχου παραγωγής αμυλοσιροπίου, παραγομένου δια του συστήματος της συνεχούς υδρολύσεως». 4.Το από 18.8.77 πρακτικό της επιτροπής, που ορίστηκε με την 2262/462/4.2.77 απόφαση του Υπουργού των Οικονομικών για την εξεύρεση τρόπου προσδιορισμού της παραγωγής του αμυλοσιροπίου στο εργοστάσιο της Εταιρείας αυτής, στο οποίο διατυπώνεται το συμπέρασμα ότι δεν είναι δυνατό να τοποθετηθεί οποιοδήποτε όργανο ή συσκευή για τη μέτρηση της παραγωγής στο συνεχούς λειτουργίας σύστημα παραγωγής αμυλοσιροπίου. 5.Το άρθρ. 1 του Νόμ. 3668/57 που προβλέπει ότι «εν ελλείψει μετρητών προς καταμέτρηση του αριθμού των υδρολύσεων, ο αριθμός των υδρολύσεων, ή η απ’ ευθείας παραγωγή σε αμυλοσιρόπιο θα προσδιορίζεται με άλλο τρόπο που θα ορισθεί με αποφάσεις του Υπουργού των Οικονομικών, που δημοσιεύονται στην Εφημερίδα της Κυβερνήσεως. Με τις αποφάσεις αυτές θα καθορίζεται και κάθε σχετική λεπτομέρεια», και  6.Το από 27.6.78 υπόμνημα που μας υπέβαλε η Α.Ε. ΒΙΑΜΥ Λ, αποφασίζουμε: Η ποσότητα αμυλοσιροπίου η παραγόμενη με σύστημα συνεχούς παραγωγής θα προσδιορίζεται διοικητικώς και συγκεκριμένα: α)Κάθε εργάσιμη ημέρα το εργοστάσιο θα δηλώνει εγγράφως στη Χημική Υπηρεσία που το εποπτεύει την παραγωγή αμυλοσιροπίου που πραγματοποιήθηκε τις ημέρες που μεσολάβησαν από την προηγούμενη δήλωση. β)Η δήλωση θα υπογράφεται από υπεύθυνα εξουσιοδοτημένο πρόσωπο, που συνδέεται άμεσα με την παραγωγή του εργοστασίου, στο έντυπο του Νόμ. 105/69. γ)Η δήλωση θα είναι σύμφωνη με τις ημερησίες εγγραφές στα βιβλία παραγωγής. δ)Σε καμιά περίπτωση δεν επιτρέπεται να γίνεται τροποποίηση της κατατεθείσης δηλώσεως. ε)Μέσα στον επόμενο της παραγωγής του αμυλοσιροπίου μήνα και πριν από τη λήξη του καταβάλλεται ο αναλογούν φόρος καταναλώσεως με βάση συγκεντρωτική κατάσταση των επί μέρους δηλώσεων παραγωγής και συντάσσεται βεβαιωτική κατάσταση για το αρμόδιο ταμείο εισπράξεων. ς)Η απόφασή μας 7156/1293/7.4.78 (ΦΕΚ 354/78 τ.Β΄) καταργείται. Η απόφαση αυτή που ισχύει από τη δημοσίευσή της να δημοσιευθεί στην Εφημερίδα της Κυβερνήσεως. (Μετά τη σελ. 334,02) Σελ. 334,03 Τεύχος 699-Σελ.5 Φορολογία αμυλοσιροπίου, σταφιδίνης κ.λπ. 28.Ζ.α.9-10 